காதி மற்றும் கிராமத் தொழில்கள் ஆணையம்

**காதி மற்றும் கிராமத் தொழில்கள் ஆணையம்** (*Khadi and Village Industries Commission*- (சுருக்கமாக:**KVIC**), இந்திய அரசால் 1957ல் நிறுவப்பட்ட சட்டபூர்வ அமைப்பாகும்.  குறு, சிறு, நடுத்தரத் தொழில்கள் அமைச்சகத்தின் கீழ் இயங்குகிறது. இது இந்தியாவில் காதி மற்றும் கிராமத் தொழில்கள் தொடர்பாக, "தேவைப்படும் இடங்களில் கிராமப்புற மேம்பாட்டில் ஈடுபட்டுள்ள பிற முகமைகளுடன் ஒருங்கிணைந்து, கிராமப்புறங்களில் காதி மற்றும் கிராமத் தொழில்களை நிறுவுதல், மேம்படுத்துதல், திட்டமிடுதல், ஊக்குவித்தல், வசதி செய்தல், ஒழுங்கமைத்தல் மற்றும் உதவுதல்" ஆகியவற்றை நோக்கமாகக் கொண்டுள்ளது.

ஏப்ரல் 1957ல் *அனைத்திந்திய காதி மற்றும் கிராமத் தொழில்கள் வாரியத்தின் பணிகளை காதி மற்றும் கிராமத் தொழில்கள் ஆணையம் செய்கிறது.இவ்வாணையத்தின் தலைமையிடம் [[மும்பை]] இயங்குகிறது. இதன் 6 மண்டல அலுவலகங்கள் [[தில்லி]], [[போபால்]], [[பெங்களுரூ]], [[கொல்கத்தா]], [[மும்பை]] மற்றும் [[கொல்கத்தா]]வில் உள்ளது. ஆணையத்தின் திட்டங்களை நடைமுறைப்படுத்த மாநிலங்கள் அளவில் 28 அலுவலகங்கள் உள்ளது.   
==காதி (கதர்) தொழில்கள்==


===கிராமத் தொழில்கள் ===
கிராமப்புறப் பகுதியில் அமைந்துள்ள, ஒரு நெசவாளர் உள்ளிட்ட [[கைவினைஞர்]]களுக்கான நிலையான மூலதன முதலீடு ஒரு [[இலட்சம்]] ரூபாய்க்கு மிகாமல் உள்ள எந்தவொரு தொழிலும் கிராமத் தொழில்கள் என்ற பிரிவில் சேர்க்கப்பட்டுள்ளது.
[[இந்திய அரசு]] கைவினைஞர்களுகான மூலதன முதலீட்டு தொகையை தேவையான போது  எந்நேரத்திலும் மாற்றி அமைக்கலாம்.  .

==ஆணையத்தின் நோக்கங்கள் ==
இவ்வாணையத்தின் முதன்மை நோக்கங்கள் பின்வருமாறு: 
*சமூக நோக்கம் - கிராமப்புறங்களில் வேலைவாய்ப்பை பெருக்குதல்
*பொருளாதார நோக்கம் - விற்பனை செய்யக்கூடிய பொருட்களை வழங்குதல்
*பரந்த நோக்கம் - மக்களிடையே தன்னம்பிக்கையை உருவாக்குதல் மற்றும் ஒரு வலுவான கிராமப்புற சமூக உணர்வை வளர்த்தல்.

இந்த ஆணையம் பல்வேறு திட்டங்களையும் நிகழ்ச்சிகளையும் செயல்படுத்தி, கண்காணிப்பதன் மூலம் இந்த நோக்கங்களை அடைய முயல்கிறது.
== திட்டங்கள் மற்றும் நிகழ்ச்சிகளின் அமலாக்கம் ==
திட்டங்கள் மற்றும் நிகழ்ச்சிகளை அமல்படுத்தும் செயல்முறையானது, அத்திட்டங்களின் நிர்வாகத் தலைமையாக விளங்கும் [[குறு, சிறு, நடுத்தரத் தொழில்கள் அமைச்சகம்|குறு, சிறு மற்றும் நடுத்தரத் தொழில்கள்அமைச்சகத்திலிருந்து]] தொடங்குகிறது. இந்த அமைச்சகம் [[இந்திய அரசு|இந்திய அரசிடமிருந்து]] நிதியைப் பெற்று, காதி மற்றும் கிராமத் தொழில்கள் தொடர்பான திட்டங்கள் மற்றும் நிகழ்ச்சிகளைச் செயல்படுத்துவதற்காக அந்த நிதியை காதி மற்றும் கிராமத் தொழில்கள் ஆணையத்திற்கு வழங்குகிறது.

பின்னர் காதி மற்றும் கிராமத் தொழில்கள் ஆணையம் இந்த நிதியைப் பயன்படுத்தி, அதன் திட்டங்களை நேரடியாகவோ அல்லது மாநில அரசுகள் மூலம் செயல்படுத்துகிறது.

ஆணையத்தின் மாநில அலுவலகங்கள் வழியாக, காதி மற்றும் கிராமத் தொழில் நிறுவனங்கள் மற்றும் காதி அல்லது கிராமத் தொழில்கள் கூட்டுறவு சங்கங்களுக்கு நேரடியாக நிதியுதவி வழங்கப்படுகிறது.இந்த காதி மற்றும் கிராமத் தொழில்கள் வாரியங்கள் இந்தியாவில் உள்ள மாநில அரசுகளால் அந்தந்த மாநிலங்களில் காதி மற்றும் கிராமத் தொழில்களை மேம்படுத்தும் நோக்கத்திற்காக அமைக்கப்பட்ட சட்டப்பூர்வ அமைப்புகளாகும். காதி மற்றும் கிராமத் தொழில்கள் வாரியங்கள் மூலமும் காதி மற்றும் கிராம நிறுவனங்கள்/கூட்டுறவு சங்கங்கள்/தொழில்முனைவோருக்கு நிதி அளிக்கிறது.

தற்போது ​​ஆணையத்தின் மேம்பாட்டுத் திட்டங்களை 5,600 பதிவு செய்யப்பட்ட நிறுவனங்கள், 30,138 கூட்டுறவு சங்கங்கள் மற்றும் சுமார் 95 இலட்சம் மக்கள் மூலம் செயல்படுத்தப்படுகின்றன.

== ஆணையத்தின் திட்டங்கள் மற்றும் நிகழ்ச்சிகள் ==
=== பிரதமரின் வேலைவாய்ப்பு உருவாக்கும் திட்டம்  ===
பிரதமரின் வேலைவாய்ப்பு உருவாக்கும் திட்டம் (PMEGP) 14 ஆகஸ்டு 2008 அன்று தொடங்கப்பட்டது. இத்திட்டம்  பிரதமரின் *ரோஜ்கர் யோஜனா* (PMRY) மற்றும் *கிராமப்புற வேலைவாய்ப்பு உருவாக்கும் திட்டம்'' (REGP) ஆகிய இரண்டு திட்டங்களை ஒன்றிணைத்ததன் விளைவாகும்.

கிராமப்புற பயனாளிகள் பொதுப் பிரிவினருக்கு கிராமப்புறங்களில் 25% வரையிலும், நகர்ப்புறங்களில் 15% வரையிலும் மானிய இழப்பீடு பெறுகிறார்கள். பட்டியல் சமூகத்தினர் , இதர பிற்படுத்தப்பட்ட வகுப்பினர், சமயச் சிறுபான்மையினர் மற்றும் பெண்கள் போன்ற சிறப்புப் பிரிவினருக்கு கிராமப்புறங்களில் 35% வரையிலும், நகர்ப்புறங்களில் 25% வரையிலும் மானிய இழப்பீடு வழங்கப்படுகிறது.
### வட்டி மானியத் தகுதிச் சான்றிதழ் திட்டம்
வட்டி மானியத் தகுதிச் சான்றிதழ் (ISEC) திட்டம் என்பது காதி திட்டத்திற்கான நிதியுதவியின் முக்கிய ஆதாரமாகும். உண்மையான நிதித் தேவைக்கும், வரவு-செலவுத் திட்ட ஆதாரங்களில் இருந்து கிடைக்கும் நிதிக்கும் இடையிலான இடைவெளியை நிரப்புவதற்காக, வங்கி நிறுவனங்களிடமிருந்து நிதியைத் திரட்டும் நோக்கில் இது மே 1977ஆம் ஆண்டில் அறிமுகப்படுத்தப்பட்டது.

இந்தத் திட்டத்தின் கீழ் உறுப்பினர்களின் நடைமுறை/நிலையான மூலதனத் தேவைகளைப் பூர்த்தி செய்வதற்காக வங்கிகளால் கடன்கள் வழங்கப்படுகின்றன. இந்தக் கடன்களுக்கு ஆண்டுக்கு 4% என்ற சலுகை வட்டி விகிதத்தில் வழங்கப்படுகிறது. காதி அல்லது பாலி வஸ்திச்ரம் (ஒரு வகை காதி) தயாரிக்கும் உறுப்பினர்கள் மட்டுமே இந்தத் திட்டத்திற்குத் தகுதியுடையவர்கள்.

### தள்ளுபடித் திட்டம்
காதி மற்றும் காதிப் பொருட்களின் விலையை மற்ற ஜவுளிப் பொருட்களுடன் போட்டி போடும் வகையில் செயல்படுத்துவதிற்கு, காதி மற்றும் காதிப் பொருட்களின் விற்பனைக்கு அரசாங்கத்தால் தள்ளுபடி பொருட்களை வாங்கும் வாடிக்கையாளர்களுக்கு வழங்கப்படுகிறது. ஆண்டு முழுவதும் சாதாரண தள்ளுபடியாக 10% மற்றும் ஆண்டிற்கு 108 நாட்களுக்குக் கூடுதல் சிறப்புத் தள்ளுபடியாக 10 சதவீதம் வழங்கப்படுகிறது.

இந்தத் தள்ளுபடி, ஆணையம்/மாநில வாரியங்களால் நடத்தப்படும் நிறுவனங்கள்/மையங்கள் மற்றும் காதி மற்றும் பாலிவஸ்திரா உற்பத்தியில் ஈடுபட்டுள்ள பதிவு செய்யப்பட்ட நிறுவனங்களால் நடத்தப்படும் விற்பனை மையங்களில் செய்யப்படும் விற்பனைகளுக்கு மட்டுமே அனுமதிக்கப்படுகிறது.

சமீபத்தில் நிதி அமைச்சகம் காதி மற்றும் கிராமத் தொழில்களுக்கான தனது தள்ளுபடி திட்டத்தை மறுவடிவமைக்குமாறு குறு, சிறு மற்றும் நடுத்தரத் தொழில்கள் அமைச்சகத்தைக் கேட்டுள்ளது. "அமைச்சகம் திட்டக் குழுவை அணுக வேண்டுமே தவிர, திட்டத்திற்கு ஆண்டுதோறும் நீட்டிப்பைக் கோரக்கூடாது" என்பது அதன் கருத்தாகும். மேலும் இந்தத் திட்டம் இதுவரை இருந்தது போல விற்பனையாளருக்குப் பயனளிப்பதாக இல்லாமல், கைவினைஞருக்குப் பயனளிக்கும் வகையில் அதை மறுவடிவமைக்குமாறு குறு, சிறு மற்றும் நடுத்தரத் தொழில்கள் அமைச்சகத்திடம் அது கேட்டுக்கொண்டுள்ளது.  விற்பனை மீதான தள்ளுபடிக்கு ஒரு சாத்தியமான மாற்றாக சந்தை மேம்பாட்டு உதவியை அறிமுகப்படுத்துவதற்காக ஆணையத்திடமிருந்து பெறப்பட்ட ஒரு முன்மொழிவு இந்திய அரசாங்கத்தால் பரிசீலிக்கப்பட்டு வருகிறது.
1,150
### மானியங்கள்
கதர் தொழில்களுக்கான மானியத்தின் ஒரு முக்கியப் பகுதி, விற்பனைத் தள்ளுபடி வழங்குவதற்காகப் பயன்படுத்தப்படுகிறது, இது ஒரு விளம்பரச் செலவாகக் கருதப்படுகிறது. இந்தத் தலைப்பின் கீழ் உள்ள மற்ற செலவுகள்: பயிற்சி, விளம்பரம், சந்தைப்படுத்தல், ISEC திட்டத்தின் கீழ் வங்கிக் கடன்களுக்கான வட்டி மானியம் அடங்கும்.
### கடன்கள்
இந்தத் தலைப்பின் கீழ் உள்ள செலவுகளில் அடங்குவன: நடைமுறை மூலதனச் செலவு மற்றும் நிலையான மூலதனச் செலவு.  நிலையான மூலதனச் செலவு மேலும் பின்வரும் செலவுகளைக் கொண்டுள்ளது -
அ) இயந்திரங்கள்.....ரூபாய் 10,00,000
ஆ) கருவிகள்.... ரூ 5,00,000
இ) பணிமனைகள்....ரூ 2,50,000
ஈ) விற்பனை நிலையங்கள் போன்றவை. ரூ 2,50,000

## காதி மற்றும் கிராமத் தொழில் பொருட்களின் விற்பனை
நிறுவனங்களால் உற்பத்தி செய்யப்படும் பொருட்கள் அவர்களால் நேரடியாகவோ அல்லது அரசாங்கத்தின் மூலம் விற்பனை செய்யப்படுகின்றன.  இந்தியாவில் 15,431 விற்பனை நிலையங்கள் உள்ளது. அவற்றில் 7,050 "காதி எனும் கதர் தொடர்பான விற்பனை நிலையங்கள் ஆகும்.

## இதனையும் காண்க
* குறு, சிறு, நடுத்தரத் தொழில்கள் அமைச்சகம்
## மேற்கோள்கள்

## வெளி இணைப்புகள்
* Khadi and Village Industries Commission, Official website
* Official Website Of Ministry of Micro, Small and Medium Enterprises
பகுப்பு:இந்திய அரசு அமைப்புகள்
பகுப்பு:குறு, சிறு, நடுத்தரத் தொழில்கள் அமைச்சகம்
பகுப்பு:இந்திய ஆணைக்குழுக்கள்